ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI




PROIECT
HOTĂRÂREA

Nr.  46  din  22.09.2026 

Privind aprobarea Raportului de evaluare pentru achiziţia unei suprafeţe de teren extravilan, 
categoria de folosinţă păşune, situat ȋn extravilanul comunei Blândeşti, p.c. nr. 405/11 şi 658


Consiliul Local al comunei Blândeşti; judeţul Botoşani, întrunit în şedinţa   din data de 

Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare iniţiat de primar Stelian Maxim, prin care se susţine necesitatea şi oportunitatea proiectului, constituind un aport pentru dezvoltarea colectivităţii; raportul nr. 3333/2026;

Văzând rapoartele  comisiilor de specialitate ale Consiliului Local al comunei Blândeşti; 
Ȋn conformitate cu prevederile art. 858, art. 863, lit. a), art. 1650 alin. (1), art. 1657 şi art. 1666 din Legea nr. 287/2009 privind Codul civil, republicată, cu modificările şi completările ulterioare; precum şi a prevederilor Legii nr. 98/2016 privind achiziţiile publice, cu modificările şi completările ulterioare;
În baza art. 129, alin.  (7) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, alin. (1), lit. a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
HOTĂRĂŞTE

ART. 1. Consiliul Local al comunei Blândeşti aprobă „Raportul de evaluare pentru achiziţia unei suprafeţe de teren extravilan, categoria de folosinţă păşune, situat ȋn extravilanul comunei Blândeşti, p.c. nr. 405/11 şi 658” ȋnregistrat cu nr. 3318/2026 (28 pagini), întocmit de S.C. BLUE MOON EXPERT CONSULTING S.R.L. evaluator autorizat membru titular ANEVAR Varasciuc Bogdan Cătălin, conform anexei, care face parte din prezenta hotărâre. 

ART. 2. Preţul de vânzare-cumpărare a imobilului se stabileşte prin negociere ȋntre părţi şi nu va depăşi valoarea stabilită ȋn raportul de evaluare.

ART. 3. Se desemnează reprezentanţi ai Consiliului local Blândeşti pentru a face parte din Comisia de negociere a ofertei pentru achiziţionarea terenului prevăzut la art. 1 din prezenta hotărâre, următorii consilieri locali: ________________________________________________.

ART. 4. Primarul comunei Blândeşti se împuterniceşte pentru îndeplinirea formalităţilor necesare achiziţionării şi a semnării contractului de vânzare – cumpărare.


ART. 5. După achiziţionarea imobilului sus menţionat se vor îndeplini formalităţile pentru trecerea acestuia în domeniul public al comunei Blândeşti. 


ART. 6. Primarul comunei Blândeşti, judeţul Botoşani va asigura executarea prevederilor prezentei hotărâri.
Inițiator proiect de hotărâre,
Primar Stelian MAXIM
